Dunojaus karinė flotilė

Dunojaus karinė flotilė () – TSRS Karinio jūrų laivyno operatyvinis junginys (flotilė) Dunojuje, pirmą kartą suformuota 1940 m., po Besarabijos prijungimo. 

 Istorija 
 Pirmoji formuotė 
Pirmą kartą Dunojaus flotilė buvo suformuota 1940 m. liepos mėn., po Besarabijos prijungimo prie TSRS, perkėlus dalį Dniepro karinės flotilės laivų. Bazė buvo Izmailas.  

Prasidėjus TSRS-Vokietijos karui flotilė kartu su Pietų frontu atrėminėjo Rumunijos kariuomenės atakas. 
1941 m. birželio 24 ir 25 d. flotilės laivai Rumunijos Dunojaus krante išlaipino desantą. Užimtus placdarmus desantininkai ir flotilė gynė beveik mėnesį iki liepos 19 d. 

Traukiantis Raudonajai Armijai flotilė persibazavo į Odesą, paskui Nikolajevą ir Chersoną. Užtikrino perkėlas per Pietinį Bugą ir Dnieprą. 
1941 m. rugsėjį atsitraukė į Sevastopolį, spalį - į Kerčę.

Išformuota 1941 m. lapkričio 21 d. Laivai perduoti Azovo karinei flotilei ir Kerčės karinei jūrų bazei.

 Antroji formuotė 
Dunojaus karinė flotilė vėl suformuota 1944 m. balandžio 19 d. Azovo karinės flotilės pagrindu.

Flotilės kovinė veikla:
 ugnimi rėmė sausumos kariuomenės veiksmus upių pakrantėse, 
 išlaipino 20 taktinių desantų. Stambiausi buvo Dniestro limano forsavimas, Vukovaro desantas Jugoslavijoje, Estergomo desantas Vengrijoje.
 perkėlė virš 1 mln. žmonių, virš 1500 tankų ir savaeigių, apie 7 tūkst. pabūklų ir minosvaidžių, apie 450 tūkst. t krovinių.

Išformuota 1960 m.

 Vadovybė 
 Vadai:
 1940 m. liepa - 1941 m. rugsėjis: kontradmirolas Nikolajus Abramovas (Николай Осипович Абрамов)
 1941 m. rugsėjis - lapkritis: kontradmirolas Aleksandras Frolovas (Александр Сергеевич Фролов)
 1944 m. balandis - gruodis: viceadmirolas Sergejus Gorškovas (Сергей Георгиевич Горшков)
 1944 m. gruodis - karo pabaiga: kontradmirolas Georgijus Cholostiakovas (Георгий Никитич Холостяков)
 Karinės tarybos narys:
 1944 m. balandis - karo pabaiga: pirmo rango kapitonas A. Matuškinas (А.А. Матушкин) 

 Sudėtis 
 1941 m. 
1941 m. birželį flotilės sudėtyje buvo:
 Laivai:
 6 monitoriai - „Udaloj“ (Удалой), „Martynov“ (Мартынов), „Rostovcev“ (Ростовцев), „Železniakov“ (Железняков), „Žemčiužin“ (Жемчужин).
 22 šarvuotieji kateriai
 7 kateriai traleriai
 6 pusgliseriai 
 1 minavimo laivas „Kolchoznik“ (Колхозник)
 1 štabo laivas „Bug“ (Буг)
 1 plaukiojančios dirbtuvės DM-10 (ДМ-10)
 1 laivas ligoninė „Sovetskaja Bukovina“ (Советская Буковина)
 2 ratiniai buksyrai
 12 įvairių katerių ir škunų
 Kitos kariuomenės rūšys:
 96-oji naikintuvų eskadrilė 
 46-asis atskirasis zenitinės artilerijos divizionas
 šaulių kuopa
 17-oji kulkosvaidžių kuopa
 Kranto gynybos Dunojaus sektorius: 6 kranto artilerijos baterijos
 NKVD jūrų sienos apsaugos divizionas (iki 30 katerių). Į flotilės sudėtį įėjo prasidėjus karui.

 1944 m. 
1944 m. balandį flotilės sudėtyje buvo:
 atskiroji upių laivų brigada:
 1 monitorius
 14 šarvuotųjų katerių
 12 minosvaidinių katerių
 22 kateriai traleriai
 15 pusgliserių
 šarvuotųjų katerių brigada:
 22 šarvuotieji kateriai
 10 pusgliserių
 10 katerių ZIS
 kranto gynybos sektorius (20 120-152 mm kalibrų pabūklų)
 atskirasis jūros pėstininkų batalionas
 atskirasis zenintinės artilerijos divizionas
 atskirasis chemijos divizionas.

 Operacijos, kuriose dalyvavo Dunojaus flotilė 
 Dunojaus desantas (1941 m. birželio 24-25 d.)
 Jasų-Kišiniovo operacija (1944 m. rugojūčio 20-29 d.) 
 Belgrado operacija (1944 m. rugsėjo 28 d. – spalio 20 d.)
 Budapešto operacija (1944 m. spalio 29 d. – 1945 m. vasario 13 d.)
 Vienos puolamoji operacija (1945 m. balandžio 2-13 d.)
 Estergomo desantas (1945 m. kovo 19-23 d.)

 Apdovanojimai 
 Raudonosios Vėliavos ordinas
 1-ojo laipsnio Nachimovo ordinas
 2-ojo laipsnio Kutuzovo ordinas

 Nuorodos 
 Дунайская военная флотилия 
 Дунайская военная флотилия 
 А. Вахмут Первые дни войны на Дунае

Kategorija:TSRS kariuomenės kariniai vienetai
Kategorija:TSRS karinės flotilės